Katrine Bjerke Mathisen

Katrine Bjerke Mathisen (født 1972) er forfatter og kommunikasjonsrådgiver. Høsten 2010 kom den første boka: Pål Anders Ullevålseter, Drømmen om Dakar på Aschehougs Forlag. I 2011 kom boken Kai Zahl, Skal vi velge livet på Juritzen Forlag, i 2012 kom boken Odd Reitan, Hvis jeg var president (Aschehoug) og i 2013 kom boken Odd Børretzen, Et langsomt liv (Juritzen). 

Katrine Bjerke Mathisen gikk på Aschehoug og Universitetsforlagets Sakprosaskole med Ivo de Figueiredo som fagansvarlig høsten 2009/våren 2010.

Hun er utdannet kommunikasjonsrådgiver fra Norges Markedshøyskole i Oslo og har tidligere arbeidet i Telenor, Bring, Siemens Norge og Politidirektoratet.

 Referanser 

Kategori:Norske sakprosaforfattere